title: Kommissionens gennemførelsesforordning (EU) 2018/1506 af 10. oktober 2018 om ekstraordinære markedsstøtteforanstaltninger for æg- og fjerkrækødsmarkedet i Italien

text:
                  11.10.2018

                  DA

                  Den Europæiske Unions Tidende

                  L 255/1

         KOMMISSIONENS GENNEMFØRELSESFORORDNING (EU) 2018/1506
         af 10. oktober 2018
         om ekstraordinære markedsstøtteforanstaltninger for æg- og fjerkrækødsmarkedet i Italien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 220, stk. 1, litra a), og
         ud fra følgende betragtninger:

                     (1)

                     I perioden fra den 30. april 2016 til den 28. september 2017 bekræftede og anmeldte de italienske myndigheder 43 udbrud af højpatogen aviær influenza af subtype H5 og H7. De berørte typer fjerkræ er ænder, kalkuner, perlehøns samt kyllinger, hønekyllinger, hønniker og læggehøner af arten Gallus domesticus.

                     (2)

                     De italienske myndigheder traf omgående og på effektiv vis alle de nødvendige dyresundheds- og veterinærforanstaltninger, som er foreskrevet i Rådets direktiv 2005/94/EF (2).

                     (3)

                     De italienske myndigheder traf navnlig kontrol-, overvågnings- og forebyggelsesforanstaltninger og oprettede beskyttelses- og overvågningszoner (»de regulerede områder«) som krævet i Kommissionens gennemførelsesafgørelse (EU) 2016/697 (3), (EU) 2017/155 (4), (EU) 2017/247 (5) (EU) 2017/263 (6), (EU) 2017/417 (7), (EU) 2017/554 (8), (EU) 2017/696 (9), (EU) 2017/780 (10), (EU) 2017/977 (11), (EU) 2017/1397 (12), (EU) 2017/1415 (13), (EU) 2017/1484 (14), (EU) 2017/1519 (15) (EU) og 2017/1593 (16).

                     (4)

                     De italienske myndigheder har meddelt Kommissionen, at de fornødne dyresundheds- og veterinærforanstaltninger, som blev sat i værk for at hindre spredningen af sygdommen og bekæmpe den, har haft konsekvenser for et meget stort antal erhvervsdrivende, og at de berørte erhvervsdrivende har lidt indkomsttab, som ikke berettiger til støtte fra Unionen i henhold til Europa-Parlamentets og Rådets forordning (EU) nr. 652/2014 (17).

                     (5)

                     Den 9. marts 2018 modtog Kommissionen en formel anmodning fra Italien om medfinansiering af visse ekstraordinære foranstaltninger i henhold til artikel 220, stk. 3, i forordning (EU) nr. 1308/2013 i forbindelse med de udbrud, som blev bekræftet i perioden fra den 30. april 2016 til den 28. september 2017. De italienske myndigheder præciserede og dokumenterede deres anmodning den 1. juni 2018, den 14. juni 2018, den 22. juni 2018 og den 11. juli 2018.

                     (6)

                     Som følge af de dyresundheds- og veterinærforanstaltninger, der er omhandlet i betragtning 3, blev perioderne med udtagning af drift forlænget, det blev forbudt at indsætte fugle på bedrifter, og der blev indført restriktioner for flytning af fugle gældende for alle typer fjerkræbedrifter i de regulerede områder, der blev etableret som følge af udbruddene af højpatogen aviær influenza af subtype H5 og H7. Foranstaltningerne gjaldt for følgende arter: ænder, kalkuner, perlehøns samt kyllinger, hønekyllinger, hønniker og læggehøner af arten Gallus domesticus. Dette førte til et tab i produktionen af rugeæg, konsumæg og fjerkrækød på de pågældende bedrifter. Der bør derfor ydes kompensation for tab som følge af æg, der er destrueret, frasorteret eller deklasseret, dyr, der ikke er produceret, en længere opdrætsperiode eller nedslagning.

                     (7)

                     I henhold til artikel 220, stk. 5, i forordning (EU) nr. 1308/2013 medfinansierer Unionen 50 % af de udgifter, som Italien har afholdt til de ekstraordinære markedsstøtteforanstaltninger. Kommissionen bør efter en nøje gennemgang af Italiens anmodning i forbindelse med de udbrud, som blev bekræftet i perioden fra den 30. april 2016 til den 28. september 2017, fastsætte de mængder, som der højst kan ydes støtte for i forbindelse med hver enkelt ekstraordinær markedsstøtteforanstaltning.

                     (8)

                     For at undgå enhver risiko for overkompensation bør det faste beløb for Unionens andel af finansieringen beregnes på grundlag af tekniske og økonomiske undersøgelser eller regnskabsdokumenter og fastsættes på et passende niveau for hvert dyr og hvert produkt i henhold til deres kategori.

                     (9)

                     For at undgå enhver risiko for dobbeltfinansiering må der ikke være blevet ydet kompensation for tab i form af statsstøtte eller forsikringsudbetalinger, og Unionens medfinansiering i henhold til denne forordning bør begrænses til støtteberettigede dyr og produkter, for hvilke der ikke er modtaget økonomisk støtte fra Unionen i henhold til forordning (EU) nr. 652/2014.

                     (10)

                     Omfanget og varigheden af de ekstraordinære markedsstøtteforanstaltninger, der fastsættes i denne forordning, bør begrænses til, hvad der er strengt nødvendigt for at støtte markedet. Navnlig bør de ekstraordinære markedsstøtteforanstaltninger kun gælde for produktionen af fjerkræ og æg på bedrifter beliggende i de regulerede områder og i anvendelsesperioden for de dyresundheds- og veterinærforanstaltninger, der er fastsat i EU-lovgivningen og Italiens lovgivning, og som er relevant for de 43 udbrud af højpatogen aviær influenza, der er bekræftet i perioden fra den 30. april 2016 til den 28. september 2017, og i de respektive regulerede områder.

                     (11)

                     For at sikre fleksibilitet i tilfælde af, at det antal dyr eller æg, som der kan ydes støtte for, afviger fra det maksimale antal, der er fastsat i denne forordning, og som er baseret på skøn, kan kompensationen justeres inden for visse grænser, så længe det maksimale beløb for udgifter, som Unionen kan medfinansiere, overholdes.

                     (12)

                     For at sikre en forsvarlig budgetmæssig forvaltning af disse ekstraordinære markedsstøtteforanstaltninger bør det kun være de betalinger, som Italien har udbetalt til støttemodtagerne indtil senest den 30. september 2019, der kan komme i betragtning til EU-medfinansiering. Artikel 5, stk. 2, i Kommissionens delegerede forordning (EU) nr. 907/2014 (18) bør ikke finde anvendelse.

                     (13)

                     For at sikre, at betalingerne er støtteberettigede og korrekte, bør de italienske myndigheder foretage forudgående kontrol.

                     (14)

                     For at Unionen kan foretage finansiel kontrol, skal Italien give Kommissionen meddelelse om den regnskabsmæssige afslutning af betalingerne.

                     (15)

                     For at sikre, at Italien straks gennemfører forordningens foranstaltninger, bør denne forordning træde i kraft dagen efter offentliggørelsen i Den Europæiske Unions Tidende.

                     (16)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Unionen medfinansierer 50 % af de udgifter, som Italien har afholdt til støtte for markedet for rugeæg, konsumæg og fjerkrækød, som blev alvorligt ramt af de 43 udbrud af højpatogen aviær influenza af subtype H5 og H7, som Italien konstaterede og anmeldte i perioden fra den 30. april 2016 til den 28. september 2017.

            Artikel 2
            De udgifter, som Italien har afholdt, kan kun komme i betragtning til EU-medfinansiering:

                        a)

                        hvis de vedrører perioden for anvendelse af de dyresundheds- og veterinærforanstaltninger, der er omhandlet i de EU-retsakter og italienske retsakter, der er anført i bilaget, og vedrører den periode, som er fastsat i artikel 1, og

                        b)

                        hvis de vedrører de fjerkræbedrifter, der er omfattet af nævnte dyresundheds- og veterinærforanstaltninger og ligger i de områder, som der er henvist til i de EU-retsakter og italienske retsakter, der er anført i bilaget (»de regulerede områder«), og

                        c)

                        hvis de er udbetalt af Italien til støttemodtagerne senest den 30. september 2019. Artikel 5, stk. 2, i delegeret forordning (EU) nr. 907/2014 finder ikke anvendelse; og

                        d)

                        hvis der for det dyr eller det produkt i den periode, der er omhandlet i litra a), ikke er modtaget nogen form for kompensation i form af statsstøtte eller forsikringsudbetalinger, og der ikke allerede er modtaget EU-støtte i henhold til forordning (EU) nr. 652/2014.

            Artikel 3

               1.   Unionens medfinansiering kan højst beløbe sig til 11,1 mio. EUR som følger:

                           a)

                           for tab af produktion af fjerkræ på bedrifter beliggende i de regulerede områder, anvendes følgende faste satser:

                                       i)

                                       0,11 EUR pr. rugeæg henhørende under KN-kode 0407 11 00, som destrueres, for maksimalt 2 320 318 æg

                                       ii)

                                       0,07895 EUR pr. rugeæg, forarbejdet til ægprodukter, henhørende under KN-kode 0407 11 00 for maksimalt 2 935 380 æg

                                       iii)

                                       0,057 EUR pr. rugeæg, deklasseret til dyrefoder, henhørende under KN-kode 0407 11 00 for maksimalt 190 000 æg

                                       iv)

                                       0,019 EUR pr. buræg, forarbejdet til ægprodukter, henhørende under KN-kode 0407 11 00 for maksimalt 5 788 593 æg

                                       v)

                                       0,02375 EUR pr. skrabeæg, forarbejdet til ægprodukter, henhørende under KN-kode 0407 11 00 for maksimalt 37 903 308 æg

                                       vi)

                                       0,085 EUR pr. uge pr. slagtekalkun (høner) henhørende under KN-kode 0105 99 30 for maksimalt 1 342 757 dyr

                                       vii)

                                       0,129 EUR pr. uge pr. slagtekalkun (haner) henhørende under KN-kode 0105 99 30 for maksimalt 2 397 112 dyr

                                       viii)

                                       0,045 EUR pr. uge pr. perlehøne henhørende under KN-kode 0105 99 50 for maksimalt 194 548 dyr

                                       ix)

                                       0,045 EUR pr. uge pr. slagtekylling henhørende under KN-kode 0105 94 00 for maksimalt 27 626 088 dyr

                                       x)

                                       0,12385 EUR pr. uge pr. slagteand henhørende under KN-kode 0105 99 10 for maksimalt 41 302 dyr

                                       xi)

                                       0,085 EUR pr. uge pr. æglæggende burhøne henhørende under KN-kode 0105 94 00 for maksimalt 176 000 dyr

                                       xii)

                                       0,1065 EUR pr. uge pr. æglæggende skrabehøne henhørende under KN-kode 0105 94 00 for maksimalt 932 625 dyr

                                       xiii)

                                       0,04 EUR pr. uge pr. skrabehønnike henhørende under KN-kode 0105 94 00 for maksimalt 414 900 dyr

                           b)

                           for tab i forbindelse med en længere opdrætsperiode, der skyldes overførselsforbud i de regulerede områder, anvendes følgende faste satser pr. dyr:

                                       i)

                                       0,115 EUR pr. uge pr. standardhønnike henhørende under KN-kode 0105 94 00 for maksimalt 400 553 dyr

                                       ii)

                                       0,0995 EUR pr. uge pr. standardkylling henhørende under KN-kode 0105 94 00 for maksimalt 754 942 dyr

                                       iii)

                                       0,0995 EUR pr. uge pr. perlehøne henhørende under KN-kode 0105 99 50 for maksimalt 1 277 dyr

                                       iv)

                                       0,46 EUR pr. uge pr. standardkalkun henhørende under KN-kode 0105 99 30 for maksimalt 12 662 dyr

                                       v)

                                       8,46 EUR pr. kæmpekalkun henhørende under KN-kode 0105 99 30 for maksimalt 12 662 dyr

                                       vi)

                                       0,2618 EUR pr. uge pr. slagtegås henhørende under KN-kode 0105 99 10 for maksimalt 7 700 dyr

                           c)

                           for nedslagning af fjerkræ på bedrifter beliggende i de regulerede områder anvendes følgende faste satser pr. dyr:

                                       i)

                                       0,5183 EUR pr. kalkun (hundyr) henhørende under KN-kode 0105 12 00 for maksimalt 144 580 dyr

                                       ii)

                                       1,03 EUR pr. kalkun (handyr) henhørende under KN-kode 0105 12 00 for maksimalt 186 080 dyr

                                       iii)

                                       0,18375 EUR pr. kylling henhørende under KN-kode 0105 11 19 for maksimalt 37 000 dyr

                                       iv)

                                       0,20875 EUR pr. landkylling henhørende under KN-kode 0105 11 19 for maksimalt 779 519 dyr

                           d)

                           for tab af produktion af avlshøns på bedrifter beliggende i de regulerede områder, anvendes følgende faste satser pr. dyr:

                                       i)

                                       0,1815 EUR pr. slagtekylling henhørende under KN-kode 0105 94 00 for maksimalt 853 692 dyr

                                       ii)

                                       1,2225 EUR pr. kalkun henhørende under KN-kode 0105 99 30 for maksimalt 48 050 dyr.

               2.   Hvis det antal dyr eller æg, der berettiger til kompensation, overstiger det maksimale antal dyr pr. kategori som fastsat i stk. 1, kan de udgifter, som Unionen kan medfinansiere, justeres for hver kategori og overstige de beløb, som fremkommer ved anvendelsen af det maksimale antal pr. kategori, forudsat at justeringerne samlet set udgør mindre end 10 % af det maksimale udgiftsniveau, som Unionen kan medfinansiere, jf. stk. 1.

            Artikel 4
            Italien foretager administrativ og fysisk kontrol i henhold til artikel 58 og 59 i Europa-Parlamentets og Rådets forordning (EU) nr. 1306/2013 (19).
            Italien skal navnlig:

                        a)

                        kontrollere, at støtteansøgeren er støtteberettiget

                        b)

                        for hver enkelt ansøger: kontrollere, hvorvidt produktionstabet giver ret til støtte, hvor stor en del af produktionen der faktisk er gået tabt, og hvilken værdi tabet repræsenterer

                        c)

                        kontrollere, at ingen støtteberettigede ansøgere har modtaget støtte fra andre kilder til kompensation for de i nærværende forordnings artikel 2 omhandlede tab.

                  Der kan udbetales støtte til støtteberettigede ansøgere, for hvilke de administrative kontroller er afsluttet, uden at vente på, at alle kontroller er gennemført, navnlig hvis der er tale om ansøgere, der er udvalgt til kontrol på stedet.
            I tilfælde, hvor en ansøgers støtteberettigelse ikke kunne bekræftes, tilbagesøges den udbetalte støtte, og der pålægges sanktioner.

            Artikel 5
            Italien giver Kommissionen meddelelse om den regnskabsmæssige afslutning af betalingerne.

            Artikel 6
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 671.

            (2)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).

            (3)  Kommissionens gennemførelsesafgørelse (EU) 2016/697 af 4. maj 2016 om visse beskyttelsesforanstaltninger over for højpatogen aviær influenza af subtype H7N7 i Italien (EUT L 120 af 5.5.2016, s. 35).

            (4)  Kommissionens gennemførelsesafgørelse (EU) 2017/155 af 26. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 23 af 28.1.2017, s. 25).

            (5)  Kommissionens gennemførelsesafgørelse (EU) 2017/247 af 9. februar 2017 om beskyttelsesforanstaltninger over for udbrud af højpatogen aviær influenza i visse medlemsstater (EUT L 36 af 11.2.2017, s. 62).

            (6)  Kommissionens gennemførelsesafgørelse (EU) 2017/263 af 14. februar 2017 om risikobegrænsende foranstaltninger og forstærkede biosikringsforanstaltninger samt systemer for tidlig påvisning vedrørende de risici, der knytter sig til vilde fugle med hensyn til overførsel af højpatogen aviær influenza-virus til fjerkræ (EUT L 39 af 16.2.2017, s. 6).

            (7)  Kommissionens gennemførelsesafgørelse (EU) 2017/417 af 7. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 63 af 9.3.2017, s. 177).

            (8)  Kommissionens gennemførelsesafgørelse (EU) 2017/554 af 23. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 79 af 24.3.2017, s. 15).

            (9)  Kommissionens gennemførelsesafgørelse (EU) 2017/696 af 11. april 2017 om ændring af gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 101 af 12.4.2017, s. 80).

            (10)  Kommissionens gennemførelsesafgørelse (EU) 2017/780 af 3. maj 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 116 af 5.5.2017, s. 30).

            (11)  Kommissionens gennemførelsesafgørelse (EU) 2017/977 af 8. juni 2017 om ændring af gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 146 af 9.6.2017, s. 155).

            (12)  Kommissionens gennemførelsesafgørelse (EU) 2017/1397 af 27. juli 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 197 af 28.7.2017, s. 13).

            (13)  Kommissionens gennemførelsesafgørelse (EU) 2017/1415 af 3. august 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 203 af 4.8.2017, s. 9).

            (14)  Kommissionens gennemførelsesafgørelse (EU) 2017/1484 af 17. august 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 214 af 18.8.2017, s. 28).

            (15)  Kommissionens gennemførelsesafgørelse (EU) 2017/1519 af 1. september 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 228 af 2.9.2017, s. 1).

            (16)  Kommissionens gennemførelsesafgørelse (EU) 2017/1593 af 20. september 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 243 af 21.9.2017, s. 14).

            (17)  Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (EUT L 189 af 27.6.2014, s. 1).

            (18)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).

            (19)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

            BILAG

               Regulerede områder og perioder som omhandlet i artikel 2

            Områder i Italien og perioder fastsat i overensstemmelse med direktiv 2005/94/EF og defineret i:

                        —

                        Kommissionens gennemførelsesafgørelse (EU) 2016/697 af 4. maj 2016 om visse beskyttelsesforanstaltninger over for højpatogen aviær influenza af subtype H7N7 i Italien (EUT L 120 af 5.5.2016, s. 35).

                        —

                        Kommissionens gennemførelsesafgørelse (EU) 2017/155 af 26. januar 2017 om ændring af bilaget til gennemførelsesafgørelse (EU) 2016/2122 om beskyttelsesforanstaltninger over for udbrud af højpatogen aviær influenza af subtype H5N8 i visse medlemsstater (EUT L 23 af 28.1.2017, s. 25).

                        —

                        Kommissionens gennemførelsesafgørelse (EU) 2017/247 af 9. februar 2017 om beskyttelsesforanstaltninger over for udbrud af højpatogen aviær influenza i visse medlemsstater (EUT L 36 af 11.2.2017, s. 62).

                        —

                        Kommissionens gennemførelsesafgørelse (EU) 2017/263 af 14. februar 2017 om risikobegrænsende foranstaltninger og forstærkede biosikringsforanstaltninger samt systemer for tidlig påvisning vedrørende de risici, der knytter sig til vilde fugle med hensyn til overførsel af højpatogen aviær influenza-virus til fjerkræ (EUT L 39 af 16.2.2017, s. 6).

                        —

                        Kommissionens gennemførelsesafgørelse (EU) 2017/417 af 7. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 63 af 9.3.2017, s. 177).

                        —

                        Kommissionens gennemførelsesafgørelse (EU) 2017/554 af 23. marts 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 79 af 24.3.2017, s. 15).

                        —

                        Kommissionens gennemførelsesafgørelse (EU) 2017/696 af 11. april 2017 om ændring af gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 101 af 13.4.2017, s. 80).

                        —

                        Kommissionens gennemførelsesafgørelse (EU) 2017/780 af 3. maj 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 116 af 5.5.2017, s. 30).

                        —

                        Kommissionens gennemførelsesafgørelse (EU) 2017/977 af 8. juni 2017 om ændring af gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 146 af 9.6.2017, s. 155).

                        —

                        Kommissionens gennemførelsesafgørelse (EU) 2017/1397 af 27. juli 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 197 af 28.7.2017, s. 13).

                        —

                        Kommissionens gennemførelsesafgørelse (EU) 2017/1415 af 3. august 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 203 af 4.8.2017, s. 9).

                        —

                        Kommissionens gennemførelsesafgørelse (EU) 2017/1484 af 17. august 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 214 af 18.8.2017, s. 28).

                        —

                        Kommissionens gennemførelsesafgørelse (EU) 2017/1519 af 1. september 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 228 af 2.9.2017, s. 1).

                        —

                        Kommissionens gennemførelsesafgørelse (EU) 2017/1593 af 20. september 2017 om ændring af bilaget til gennemførelsesafgørelse (EU) 2017/247 om beskyttelsesforanstaltninger over for udbrud af højpatogen aviær influenza i visse medlemsstater (EUT L 243 af 21.9.2017, s. 14).

                        —

                        Sundhedsministeriets afgørelse om erklæring af udbrud af højpatogen aviær influenza konstateret i perioden fra den 30. april 2016 til den 28. september 2017.


title: Kommissionens gennemførelsesforordning (EU) 2018/1532 af 12. oktober 2018 om ikke at forny godkendelsen af aktivstoffet diquat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011 (EØS-relevant tekst.)

text:
                  15.10.2018

                  DA

                  Den Europæiske Unions Tidende

                  L 257/10

         KOMMISSIONENS GENNEMFØRELSESFORORDNING (EU) 2018/1532
         af 12. oktober 2018
         om ikke at forny godkendelsen af aktivstoffet diquat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og artikel 78, stk. 2, og
         ud fra følgende betragtninger:

                     (1)

                     Diquat blev ved Kommissionens direktiv 2001/21/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet diquat, jf. del A i bilaget til gennemførelsesforordning (EU) nr. 540/2011, udløber den 30. juni 2019.

                     (4)

                     Der blev i overensstemmelse med artikel 4 i Kommissionens forordning (EU) nr. 1141/2010 (5) indgivet to ansøgninger om forlængelse af optagelsen af diquat i bilag I til direktiv 91/414/EØF inden for den tidsfrist, der er fastsat i den nævnte artikel.

                     (5)

                     Ansøgerne indsendte de supplerende dossierer, der kræves i henhold til artikel 9 i forordning (EU) nr. 1141/2010. Den rapporterende medlemsstat fandt, at ansøgningerne var fuldstændige.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 19. september 2014.

                     (7)

                     Autoriteten fremsendte vurderingsrapporten vedrørende fornyelse til ansøgerne og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 12. november 2015 fremsendte autoriteten sin konklusion (6) om, hvorvidt diquat kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Autoriteten konstaterede en høj risiko for arbejdstagere, andre tilstedeværende og lokale beboere. Autoriteten og én ansøger havde en teknisk drøftelse om vurderingen af risikoen ved eksponering for diquat fra andre kilder end kosten efter offentliggørelsen af denne konklusion. I november 2017 meddelte EFSA ansøgeren, at vurderingen var afsluttet på grundlag af den mest egnede videnskabelige tilgang, men at Kommissionen eventuelt kunne overveje behovet for at revurdere eksponeringen for diquat fra andre kilder end kosten ved at sende et mandat til EFSA. Kommissionen gav EFSA mandat til at gennemføre denne revurdering af eksponering for diquat fra andre kilder end kosten den 19. februar 2018. Den 17. april 2018 (7) bekræftede autoriteten den høje risiko for tilstedeværende og lokale beboere i alle situationer. Der blev endvidere konstateret en høj risiko for fugle (8).

                     (9)

                     Kommissionen opfordrede ansøgerne til at fremsætte deres bemærkninger til autoritetens konklusion, til autoritetens erklæring af 2018 og, i henhold til artikel 17, stk. 1, i forordning (EU) nr. 1141/2010, til udkastet til vurderingsrapport. Ansøgerne fremsatte deres bemærkninger, som er blevet nøje gennemgået.

                     (10)

                     Uagtet de argumenter, som ansøgerne fremførte, kan de betænkeligheder, der er forbundet med stoffet, imidlertid ikke anses for at være afhjulpet.

                     (11)

                     Det er derfor ikke med hensyn til ét eller flere repræsentative anvendelsesformål for mindst ét plantebeskyttelsesmiddel, der indeholder diquat, blevet fastslået, at godkendelseskriterierne i artikel 4 i forordning (EF) nr. 1107/2009 er opfyldt. Godkendelsen af aktivstoffet diquat bør derfor ikke fornyes, jf. artikel 20, stk. 1, litra b), i nævnte forordning.

                     (12)

                     Medlemsstaterne bør have tilstrækkelig tid til at trække godkendelser af plantebeskyttelsesmidler, der indeholder diquat, tilbage.

                     (13)

                     For plantebeskyttelsesmidler, der indeholder diquat, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 4. februar 2020.

                     (14)

                     Denne forordning er ikke til hinder for, at der kan indgives en ny ansøgning vedrørende diquat i henhold til artikel 7 i forordning (EF) nr. 1107/2009.

                     (15)

                     Den Stående Komité for Planter, Dyr, Fødevarer og Foder har ikke afgivet en udtalelse inden for den tidsfrist, der var fastsat af formanden. Det blev anset for at være nødvendigt med en gennemførelsesretsakt, og formanden forelagde udkastet til en gennemførelsesretsakt for appeludvalget til yderligere drøftelse. Appeludvalget har ikke afgivet udtalelse —

               VEDTAGET DENNE FORORDNING:

            Artikel 1
            Ikke-fornyelse af aktivstoffets godkendelse
            Godkendelsen af aktivstoffet diquat fornyes ikke.

            Artikel 2
            Overgangsforanstaltninger
            Medlemsstaterne tilbagekalder godkendelser af plantebeskyttelsesmidler, der indeholder diquat som aktivstof, senest den 4. maj 2019.

            Artikel 3
            Afviklingsperioder
            Eventuelle afviklingsperioder, som medlemsstaterne bevilger i henhold til artikel 46 i forordning (EF) nr. 1107/2009, skal være så korte som muligt og udløbe senest den 4. februar 2020.

            Artikel 4
            Ændring af gennemførelsesforordning (EU) nr. 540/2011
            I del A i bilaget til gennemførelsesforordning (EU) nr. 540/2011 udgår række 15 om diquat.

            Artikel 5
            Ikrafttrædelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2001/21/EF af 5. marts 2001 om ændring af bilag I til Rådets direktiv 91/414/EØF om markedsføring af plantebeskyttelsesmidler med henblik på optagelse af amitrol, diquat, pyridat og thiabendazol som aktive stoffer (EFT L 69 af 10.3.2001, s. 17).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).

            (6)  Den Europæiske Fødevaresikkerhedsautoritet (EFSA), 2015. Conclusion on the peer review of the pesticide risk assessment of the active substance diquat. EFSA Journal 2015;13(11):4308, 127 s.

            (7)  Den Europæiske Fødevaresikkerhedsautoritet (EFSA), 2018. Statement on non-dietary exposure on diquat. EFSA Journal 2018;16(4):5260, 111 s.

            (8)  Den Europæiske Fødevaresikkerhedsautoritet (EFSA), 2015. Conclusion on the peer review of the pesticide risk assessment of the active substance diquat. EFSA Journal 2015;13(11):4308, 127 s.


title: Kommissionens gennemførelsesforordning (EU) 2018/1557 af 17. oktober 2018 om ændring af gennemførelsesforordning (EU) 2016/1368 om fastlæggelse af en liste over kritiske benchmarks, der bruges på de finansielle markeder i henhold til Europa-Parlamentets og Rådets forordning (EU) 2016/1011 (EØS-relevant tekst.)

text:
                  18.10.2018

                  DA

                  Den Europæiske Unions Tidende

                  L 261/10

         KOMMISSIONENS GENNEMFØRELSESFORORDNING (EU) 2018/1557
         af 17. oktober 2018
         om ændring af gennemførelsesforordning (EU) 2016/1368 om fastlæggelse af en liste over kritiske benchmarks, der bruges på de finansielle markeder i henhold til Europa-Parlamentets og Rådets forordning (EU) 2016/1011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1011 af 8. juni 2016 om indeks, der bruges som benchmarks i finansielle instrumenter og finansielle kontrakter eller med henblik på at måle investeringsfondes økonomiske resultater, og om ændring af direktiv 2008/48/EF og 2014/17/EU samt forordning (EU) nr. 596/2014 (1), særlig artikel 20, stk. 1, og
         ud fra følgende betragtninger:

                     (1)

                     Benchmarks spiller en væsentlig rolle i forbindelse med prisfastsættelsen for mange finansielle instrumenter og finansielle kontrakter og målingen af mange investeringsfondes økonomiske resultater. Bidrag til og administration af benchmarks er i mange tilfælde sårbare over for manipulation, og de involverede personer står ofte over for interessekonflikter.

                     (2)

                     For at benchmarks kan udfylde deres økonomiske rolle, kræves det, at de er repræsentative for den underliggende markedsmæssige eller økonomiske realitet, som de afspejler. Såfremt et benchmark ikke længere er repræsentativt for et underliggende marked, eksempelvis interbankrenter, er der risiko for negative virkninger for bl.a. markedets integritet og finansieringen af husholdninger (lån, herunder realkreditlån) og virksomheder i Unionen.

                     (3)

                     Risikoen for brugere, markeder og økonomien i Unionen er generelt højere, hvis den samlede værdi af de finansielle instrumenter, finansielle kontrakter og investeringsfonde, som benytter et bestemt benchmark som reference, er høj. Ved forordning (EU) 2016/1011 fastlægges der derfor forskellige kategorier af benchmarks samt supplerende krav, som sikrer integriteten og robustheden af visse benchmarks, som anses for at være kritiske, herunder de kompetente myndigheders beføjelser til på visse betingelser at pålægge bidrag til eller administration af et kritisk benchmark.

                     (4)

                     Ved Kommissionens gennemførelsesforordning (EU) 2016/1368 (2) blev der fastlagt en liste over kritiske benchmarks, der bruges på de finansielle markeder i henhold til forordning (EU) 2016/1011.

                     (5)

                     I henhold til artikel 20, stk. 1, i forordning (EU) 2016/1011 tillægges Kommissionen beføjelser til at vedtage gennemførelsesretsakter for at fastlægge og ajourføre mindst hvert andet år en liste over kritiske benchmarks.

                     (6)

                     I overensstemmelse med artikel 20, stk. 1, litra b), i forordning (EU) 2016/1011 kan benchmarks være opført på listen over kritiske benchmarks, hvis disse benchmarks bl.a. indgives af stillere, som for hovedpartens vedkommende er beliggende i én medlemsstat og er anerkendt som værende af afgørende betydning i denne medlemsstat.

                     (7)

                     Den 22. januar 2018 underrettede den kompetente svenske myndighed (i det følgende benævnt »Finansinspektionen«) Den Europæiske Værdipapir- og Markedstilsynsmyndighed (i det følgende benævnt »ESMA«) om sit forslag om at anerkende Stockholm Interbank Offered Rate (i det følgende benævnt »STIBOR«) som et kritisk benchmark, jf. artikel 20, stk. 1, litra b), i forordning (EU) 2016/1011, da den har afgørende betydning i Sverige og er baseret på bidrag fra stillere, som for hovedpartens vedkommende er beliggende i Sverige.

                     (8)

                     STIBOR er en referencesats baseret på et gennemsnit af de rentesatser for lån uden sikkerhedsstillelse, som en række banker, der er aktive på det svenske pengemarked, er villige til at tilbyde hinanden med forskellige løbetider. Den 22. januar 2018 deltog syv banker i STIBOR-panelet, hvoraf seks var beliggende i Sverige og en i Danmark.

                     (9)

                     I sin vurdering til ESMA konkluderede Finansinspektionen, at STIBOR's ophør eller levering på grundlag af inputdata eller et panel af stillere, der ikke længere er repræsentative for den underliggende markedsmæssige eller økonomiske realitet, kunne have betydelig negative konsekvenser for de finansielle markeders funktion i Sverige.

                     (10)

                     Finansinspektionens vurdering viser, at STIBOR anvendes som reference i prisfastsættelsen af over-the-counter-rentederivater (OTC-rentederivater) udstedt i svenske kroner (SEK) for et udestående notionelt beløb på 3 500 mia. EUR. Tæt på en fjerdedel af de SEK-denominerede obligationer anvender STIBOR som reference, og STIBOR anvendes til prissætning af 75 % af de samlede lån til svenske husholdninger og ikkefinansielle institutioner. Den samlede værdi af de finansielle instrumenter og finansielle kontrakter, der anvender STIBOR som reference, er ca. otte gange større end Sveriges bruttonationalprodukt. STIBOR er derfor af afgørende betydning for den finansielle stabilitet og markedesintegriteten i Sverige. I vurderingen konkluderedes det, at STIBOR's ophør eller manglende pålidelighed kan have betydelige negative konsekvenser for de finansielle markeders funktion i Sverige og for virksomheder og forbrugere, fordi den anvendes i lån, forbrugerkreditprodukter og investeringsfonde.

                     (11)

                     Den 23. februar 2018 sendte ESMA sin udtalelse til Kommissionen, hvori det fastslås, at den svenske Finansinspektion havde taget hensyn til samtlige elementer og kriterier i artikel 20, stk. 3, i forordning (EU) 2016/1011, og at den havde fremlagt kvantitative data til støtte for anerkendelse af STIBOR som et kritisk benchmark samt en analytisk argumentation, der fremhævede STIBOR's vigtige rolle i den svenske økonomi.

                     (12)

                     Gennemførelsesforordning (EU) 2016/1368 bør derfor ændres.

                     (13)

                     I betragtning af STIBOR's afgørende betydning, dens udbredte anvendelse og dens rolle i fordelingen af kapital i Sverige, bør denne forordning træde i kraft så hurtigt som muligt.

                     (14)

                     Foranstaltningerne i denne forordning er i overensstemmelse med udtalelse fra Det Europæiske Værdipapirudvalg —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2016/1368 erstattes af teksten i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 171 af 29.6.2016, s. 1.

            (2)  Kommissionens gennemførelsesforordning (EU) 2016/1368 af 11. august 2016 om fastlæggelse af en liste over kritiske benchmarks, der bruges på de finansielle markeder i henhold til Europa-Parlamentets og Rådets forordning (EU) 2016/1011 (EUT L 217 af 12.8.2016, s. 1).

            BILAG
            »

                     BILAG
                     Liste over kritiske benchmarks i henhold til artikel 20, stk. 1, i forordning (EU) 2016/1011

                                 Nr.

                                 Benchmark

                                 Administrator

                                 Sted

                                 1

                                 Euro Interbank Offered Rate (EURIBOR ®)

                                 European Money Markets Institute (EMMI)

                                 Bruxelles, Belgien

                                 2

                                 Euro Overnight Index Average (EONIA®)

                                 European Money Markets Institute (EMMI)

                                 Bruxelles, Belgien

                                 3

                                 London Interbank Offered Rate (LIBOR)

                                 ICE Benchmark Administration (IBA)

                                 London, Det Forenede Kongerige

                                 4

                                 Stockholm Interbank Offered Rate (STIBOR)

                                 Swedish Bankers' Association (Svenska Bankföreningen)

                                 Stockholm, Sverige

               «


title: Rådets gennemførelsesforordning (EU) 2018/1653 af 6. november 2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela

text:
                  7.11.2018

                  DA

                  Den Europæiske Unions Tidende

                  L 276/1

         RÅDETS GENNEMFØRELSESFORORDNING (EU) 2018/1653
         af 6. november 2018
         om gennemførelse af forordning (EU) 2017/2063 om restriktive foranstaltninger på baggrund af situationen i Venezuela
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2017/2063 af 13. november 2017 om restriktive foranstaltninger på baggrund af situationen i Venezuela (1), særlig artikel 17, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 13. november 2017 forordning (EU) 2017/2063 om restriktive foranstaltninger på baggrund af situationen i Venezuela.

                     (2)

                     Begrundelsen for en enkelt person på listen i bilag IV til forordning (EU) 2017/2063 bør ændres.

                     (3)

                     Bilag IV til forordning (EU) 2017/2063 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag IV til forordning (EU) 2017/2063 ændres som anført i bilaget til denne forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. november 2018.

                  På Rådets vegne

               H. LÖGER

                  Formand

            (1)  EUT L 295 af 14.11.2017, s. 21.

            BILAG
            I bilag IV til forordning (EU) 2017/2063 affattes nr. 7 således:

                           Navn

                           Identificerende oplysninger

                           Begrundelse

                           Dato for opførelse

                           »7.

                           Diosdado Cabello Rondón

                           Fødselsdato: 15. april 1963

                           Formand for den forfatningsgivende forsamling og førstenæstformand for Venezuelas forenede socialistparti (PSUV). Involveret i undergravning af demokratiet og retsstaten i Venezuela, herunder ved brug af medierne til offentligt at angribe og true den politiske opposition, andre medier og civilsamfundet.

                           22.1.2018«